

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 26.maijā Nr.**260**  (prot.Nr.**11**, **2**.§)

**Par apropriācijas palielinājumu**

**Daugavpils pilsētas pašvaldības iestādei „Latgales Centrālā bibliotēka”**

Pamatojoties uz likuma “Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Daugavpils pilsētas domes 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 9.punktu, kurš nosaka, ja 2016.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu, ņemot vērā Latgales reģiona attīstības aģentūras unDaugavpils pilsētas pašvaldības iestādes „Latgales Centrālā bibliotēka” 2016.gada 10.maija līgumu Nr.LKP2016/035 par finansējuma piešķiršanu Latgales Centrālajai bibliotēkai, ar mērķi izglītot Daugavpils reģiona kultūras darbiniekus, lai pilnvērtīgāk varētu gatavoties Latvijas valsts simtgades pasākumu organizēšanai, ņemot vērā Daugavpils pilsētas domes Finanšu komitejas 2016.gada 19.maija sēdes protokolu Nr.13, atklāti balsojot: PAR – 12 (V.Bojarūns, V.Borisjonoks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Palielināt apropriācijuDaugavpils pilsētas pašvaldības iestādes „Latgales Centrālā bibliotēka” (reģ.Nr.90000066637, juridiskā adrese: Rīgas iela 22A, Daugavpils) projekta finansējumam un apstiprināt projekta „Mācību lektoriju cikls Daugavpils reģiona kultūras darbiniekiem “Latgale ceļā uz Latvijas valsti” ieņēmumu un izdevumu tāmi 2016.gadam, saskaņā ar pielikumu.

2. Daugavpils pilsētas domes Finanšu nodaļai lēmuma 1.punktā apstiprināto ieņēmumu un izdevumu tāmi iekļaut Daugavpils pilsētas pašvaldības 2016.gada budžetā grozījumos.

Pielikumā: Daugavpils pilsētas pašvaldības iestādes „Latgales Centrālā bibliotēka” „Mācību lektoriju cikls Daugavpils reģiona kultūras darbiniekiem “Latgale ceļā uz Latvijas valsti” pamatbudžeta ieņēmumu un izdevumu tāme

Domes priekšsēdētājs *(personiskais paraksts)* J.Lāčplēsis